arnastofnun/IGC-2024 huggingface dataset:
Filippus

Filippus er íslenskt karlmannsnafn.

Dreifing á Íslandi.
Élisabeth Borne

Élisabeth Borne (f. 18. apríl 1961) er frönsk stjórnmálakona og verkfræðingur sem er núverandi forsætisráðherra Frakklands. Hún var atvinnumálaráðherra í ríkisstjórn forvera síns, Jeans Castex, frá 2020 til 2022. Þann 16. maí 2020 útnefndi Emmanuel Macron Frakklandsforseti Borne nýjan forsætisráðherra eftir að Castex sagði af sér. Borne er önnur konan til að gegna embætti forsætisráðherra Frakklands, á eftir Édith Cresson um þrjátíu árum fyrr.

Ferill hjá hinu opinbera.

Borne vann sem framkvæmdastjóri borgarskipulagsmála hjá Parísarborg frá 2008 til 2013.

Árið 2013 var hún útnefnd sveitarstjóri sýslunnar Vienne og stjórnsýsluhéraðsins Poitou-Charentes, fyrst kvenna. Frá 2014 til 2015 var Borne einkaritari Ségolène Royal, þáverandi umhverfis-, orku- og sjálfbærnismálaráðherra.

Borne var síðar framkvæmdastjóri RATP Group, opinbers hlutafélags í almenningssamgangnageiranum sem rekur jarðlestakerfi Frakklands, frá 2015 til 2017.

Stjórnmálaferill.

Borne var lengi meðlimur í franska Sósíalistaflokknum en hún kaus Emmanuel Macron í forsetakosningum Frakklands árið 2017 og gekk síðar í flokk Macrons, La République En Marche! (LREM).

Borne var samgöngumálaráðherra frá 2017 til 2019 í fyrstu og annarri ríkisstjórn Édouards Philippe forsætisráðherra og síðan umhverfisráðherra frá 2019 til 2020.

Árið 2020 var Élisabeth Borne útnefnd verkalýðs- og atvinnumálaráðherra í ríkisstjórn Jeans Castex forsætisráðherra. Þann 16. maí 2022 var hún síðan útnefnd forsætisráðherra Frakklands eftir afsögn Castex, þremur vikum eftir að Emmanuel Macron náði endurkjöri til forsetaembættisins. Hún er einungis önnur konan til að gegna embættinu, á eftir Édith Cresson. Hún er jafnframt fyrsti forsætisráðherrann sem Macron hefur tilnefnt sem er talin vinstra megin við miðju.

Stuðningsflokkar Macrons töpuðu meirihluta sínum í þingkosningum Frakklands þann 19. júní 2022, aðeins rúmum mánuði eftir að Borne varð forsætisráðherra. Borne bauð Macron afsögn sína í kjölfar kosninganna en Macron afþakkaði hana.

Stjórnmálaskoðanir.

Árið 2019 var Borne á móti staðfestingu Frakklands á fríverslunarsamningi Evrópusambandsins við Mercosur.
1908

Árið 1908 (MCMVIII í rómverskum tölum)

Á Íslandi.

Fædd

Dáin

Erlendis.

Fædd

Dáin
Führerbunker

Führerbunker eða Foringjabyrgið var loftárásarskýli staðsett nálægt kanslaraembættinu í Berlín í Þýskalandi. Það var notað af Adolf Hitler í seinni heimsstyrjöldinni.
Fjólmundur

Fjólmundur er íslenskt karlmannsnafn.

Dreifing á Íslandi.
Sérstök sameign

Eign getur verið í óskiptri eða sérstakri sameign fleiri aðila, sameigenda. Tveir eða fleiri aðilar geta þó átt saman verðmæti í sameign án þess að um sé að ræða sérstaka sameign. Í víðtækasta skilningi merkir lagalega hugtakið þá réttarstöðu þegar fleiri en einn eru rétthafar sams konar eignarréttinda að sömu verðmætum, hvort sem um er að ræða einstök verðmæti eða eignarheildir.

Utan sameignar í þessari víðtæku merkingu falla þó verðmæti sem hafa ákveðin einkenni sameignar, svo sem sjóðir ýmis skonar. Þá er það heldur ekki sameign ef einn aðili á beinan eignarrétt að tilteknu verðmæti en annar takmörkuð eignarréttindi yfir því eins og afnotarétt, forkaupsrétt eða veðrétt.

Almenn sameign og sérstök sameign.

Hefð hefur verið fyrir því að greina á milli almennrar sameignar og sérstakrar sameignar, t.d. á grundvelli þess hvert andlag sameignarinnar sé. Sameign um eignarheildir hefur þá verið talin almenn sameign en sérstök sameign er þá talin vera sameign um einstakan hlut eða hluti. Sameigandi að almennri sameign getur ráðstafað nettóhluta sínum í eigninni en sameigandi að sérstakri sameign getur ráðstafað brúttóhluta sínum.

Séreignarréttur og sérstök sameign.

Í sérstakri sameign felst að þær heimildir sem eignarrétti fylgja skiptast á hendur sameigendanna með þeim hætti að hver og einn þeirra nýtur allra þeirra heimilda yfir eigninni í heild, sem um er að ræða en með þeim takmörkunum sem gera verður vegna hagsmuna annarra sameigenda. Sérstök sameign er því ávallt í eigu tveggja eða fleiri og birtist í þessu grundvallarmunur á því eignarformi og séreignarrétti þar sem eignarheimildirnar eru alltaf á einni hendi.

Skráðar lagareglur um sérstaka sameign.

Um sérstaka sameign hafa ekki verið sett heildarlög, reglur eru hins vegar á víð og dreif í lögum. Viðamest eru ákvæði um sameign fjöleignarhúsa í lögum nr. 26/1994 um fjöleignarhús. Í 20. kapítúla kaupabálks Jónsbókar er að finna ákvæði sem fjalla um slit sérstakrar sameignar. Annars eru einnig fjöldi ólögfesta reglna sem styðjast við dómafordæmi og kenningar fræðimanna.
Trench

Trench er fimmta breiðskífa bandaríska tónlistartvíeykisins Twenty One Pilots. Platan var gefin út 5. október 2018 í gegnum Fueled by Ramen. Hún var fyrsta plata hljómsveitarinnar í þrjú ár, eftir að hafa gefið út "Blurryface" (2015) sem naut mikilla vinsælda. Platan er þemaplata ("e. concept album") sem snertir á geðheilsu, sjálfsvíg og efasemd, þemu sem mega finnast í fyrri verkum hljómsveitarinnar. Uppsetning plötunnar gerist í myndrænu borginni Dema og umliggjandi dalnum sem kallast „Trench“. Platan var fyrsta útgáfa Elektra eftir endurskipulagningu þess.
Allra síðasta veiðiferðin

Síðasta veiðiferðin er íslensk gamanmynd frá 2022, framleidd af Markell Procuditions, Stöð 2 og Myndform. Myndin er framhald af "Síðustu veiðiferðinni" (2020) og önnur myndin í Veiðiferðarseríunni. Myndin var leikstýrð af Erni Marinó Arnarssyni og Þorkeli S. Harðarssyni sem skrifuðu einnig myndina og voru framleiðendur, í aðalhlutverkum voru Þorsteinn Bachmann, Þröstur Leó Gunnarsson, Hilmir Snær Guðnason, Halldór Gylfason, Sigurður Sigurjónsson, Jóhann Sigurðarson, Sigurður Þór Óskarsson, Halldóra Geirharðsdóttir, Ylfa Marín Haraldsdóttir, Gunnar Helgason og Edda Björg Eyjólfsdóttir.

Söguþráður.

Í myndinni, sem að gerist eftir ævintýralegan laxveiðitúr fyrra sumars er ákveðið að halda aftur til veiða, þrátt fyrir misgóðar minningar úr þeim túr. Til að koma sér áfram í pólitík býður "Valur Aðalsteins" félögunum í flotta laxveiði með því skilyrði að þeir hagi sér vel og ekkert megi klikka. Vegurinn til Helvítis er eins og áður varðaður góðum ásetningi og er þessi túr því ekki undanskilin.

Framleiðsla.

Í febrúar árið 2021 var byrjað að þróa myndina en tökur fóru fram í júní árið 2021 og var frumsýnd 18. mars 2022.

Framhöld.

Þriðja, fjórða og fimmta kvikmyndin í seríunni hafa verið tilkynntar og þriðja myndin, "Langsíðasta veiðiferðin" er ætluð að koma út árið 2023.
Konuríki

Konuríki (eða Það var eina vökunótt/jólanótt eða Það var einn myrgin) er norrænt danskvæði, vikivaki eða sagnadans og flokkast sem gamankvæði. Konuríki er eldfornt danskvæði frá miðöldum sem Íslendingar kynntust á kaþólskum tíma og talið er að það hafi borist til Íslands frá Noregi í kringum árið 1500. Kvæðið finnst á öllum Norðurlöndum en íslenska gerðin er líkust þeirri færeysku. Kvæðið kunnu örfáir Íslendingar til sveita um miðja 20. öld þegar þjóðfræðingar á vegum Stofunar Árna Magnússonar ferðuðust um landið með segulbandstæki að vopni.

Efni kvæðis.

Kvæðið hefst á því að kona ein vekur húsbónda sinn á vökunótt/jólanótt og biður hann að mala korn. Eftir að húsbóndinn hafði malað kornið um stund tekur hann sig til og þrífur hús þeirra hjóna hátt og lágt fram undir morgun. Húsbóndinn vekur síðan eiginkonu sína og býðst til þess að leiða hana um húsakynnin (stofuna) og sýna henni afraksturinn. Hún bregst hins vegar ókvæða við og lemur hann með átján álna stöng. Í kjölfarið segir eiginkonan að hann skyldi engan mat fá nema hænsnaegg þau sem lægju út undir vegg við hús þeirra hjóna. Svo fer að húsbóndinn gengur út til þess að tína eggin. Til þess að bæta gráu ofan á svart sjá nágrannarnir ófarir húsbóndans út undir húsvegg og taka að hlægja að honum og henda að honum gaman.

Þjóðlag við Konuríki.

Íslenskt þjóðlag hefur varðveist við Konuríki. Örfáir heimildarmenn um miðja 20. öld kunnu kvæðið og þjóðlagið við það og má þá einna helst nefna Guðfinnu Þorsteinsdóttur (Skáld-Erlu) frá Skjögrastöðum á Völlum. Hún söng allt kvæðið fyrir þjóðfræðinga á vegum Stofnunar Árna Magnússonar árið 1965. Upptakan er aðgengileg á vefslóð Ísmúss.
Central Español

Central Español Fútbol Club er úrúgvæskt knattspyrnulið frá Montevídeó, stofnað þann 5. janúar árið 1905. Það er í hópi sögufrægari knattspyrnuliða landsins og vann árið 1984 einn óvæntasta meistaratitil í sögu úrúgvæska boltans og þótt víðar væri leitað. Í seinni tíð hefur félagið leikið í næstefstu deild.

Saga.

"Central Fútbol Club" var stofnsett í ársbyrjun 1905 með sameiningu tveggja knattspyrnuliða í Palermo-hverfinu í Montevideo, "Central" og "Solís". Var ákveðið að efna til kappleiks milli gömlu liðanna tveggja og skyldu sigurvegararnir fá nafn nýja félagsins. Lauk leiknum með 2:0 sigri Central. Félagið hóf keppni í úrúgvæsku deildinni árið 1909 og lék þar næstu árin án þess að gera raunveruleka atlögu að meistaratitlinum.

Þegar klofningur varð í úrúgvæsku knattspyrnunni árið 1922 skipaði Central sér í sveit með Peñarol sem stofnaði sína eigin deild og tefldi meira að segja fram óháðu úrúgvæsku landsliði, alfarið skipuðu leikmönnum frá félögunum tveimur. Að lokum náðust þó sættir og voru deildirnar sameinaðar á nýjan leik.

Atvinnumennska var tekin upp í úrúgvæsku knattspyrnunni árið 1932 og tók Central þátt í þeirri þróun. Atvinnumennskan varð þó til þess að stórliðin tvö í úrúgvæska boltanum náðu algjörri drottnunarstöðu og deildu þau með sér öllum meistaratitlum frá 1932 til 1976.

Deildaflakk og nafnbreyting.

Eftir langa dvöl í efstu deild féll Central niður í aðra deild árið 1953 og mátti dúsa þar til ársins 1970 ef undan er skilið eitt ár. Árið 1971 var nafni félagsins breytt í "Central Español Fútbol Club" á grunni samkomulags við stofnun spænska ríkisins ("Instituto Español de Emigración") sem hafði það hlutverk að greiða fyrir flutningi Spánverja til annarra landa, en ætlunin var að félagið skyldi þjóna sérstaklega spænskum nýbúum í Úrúgvæ.

Eftir nokkurra ára fallbaráttu, mátti Central Español þola fall á ný árið 1973 og við tók alllöng dvöl í næstefstu deild.

Magnaður meistaratitill.

Eftir langa bið komst Central Español loksins aftur upp í efstu deild árið 1983. Öllum að óvörum tókst liðinu að verða meistari á sínu fyrsta ári þar og er það eitt fárra dæma í knattspyrnusögunni um að nýliðar hafi unnið slíkt afrek.

Félagið hefur aldrei farið nærri því að endurtaka þetta afrek, hæst náð þriðja sæti og frá aldamótum varið lengstum tíma í næstefstu deild. Stuðningsmennirnir ylja sér þó við þennan eina meistaratitil frá 1984, sem er meira en mörg þrautreynd lið í landinu geta státað af.

Titlar.

Úrúgvæskur meistari (1): 1984
Frank

Frank er íslenskt karlmannsnafn.

Dreifing á Íslandi.
Catherine Howard

Catherine Howard (c. 1521-25 - 13. febrúar 1542) var drottning Englands frá árinu 1540 til 1542. Hún var fimmta eiginkona Hinriks áttunda.
Katarska karlalandsliðið í knattspyrnu

Katarska karlalandsliðið í knattspyrnu er fulltrúi Katar í knattspyrnu og er stjórnað af knattspyrnusambandi lands síns.
Bólivíska karlalandsliðið í knattspyrnu

Bólivíska karlalandsliðið í knattspyrnu er fulltrúi Bólivíu í knattspyrnu og er stjórnað af knattspyrnusambandi lands síns.
Norðurmakedónska karlalandsliðið í knattspyrnu

Norðurmakedónska karlalandsliðið í knattspyrnu er fulltrúi Norður-Makedóníu í knattspyrnu og er stjórnað af knattspyrnusambandi landsins.
Syngdu 2

Syngdu 2 (enska: "Sing 2") er bandarísk teiknimynd frumsýnd 2021.
Köngulóarmaðurinn (kvikmyndasería)

Köngulóarmaðurinn (enska: "Spider-Man") er bandarísk kvikmyndasería, fyrsta kvikmyndin kom út árið 2002 og sú síðasta árið 2024.
Stígvélaði kötturinn 2

Stígvélaði kötturinn 2 (enska: "Puss in Boots: The Last Wish") er bandarísk-kvikmynd frá árinu 2022.
Stubbur stjóri (kvikmyndasería)

Stubbur stjóri (enska: "The Boss Baby") er bandarísk kvikmyndasería, fyrsta kvikmyndin kom út árið 2017 og sú síðasta árið 2021.
Leynilíf gæludýra (kvikmyndasería)

Leynilíf gæludýra (enska: "The Secret Life of Pets") er bandarísk kvikmyndasería, fyrsta kvikmyndin kom út árið 2016 og sú síðasta árið 2019.
Kirgiska karlalandsliðið í knattspyrnu

Kirgisk­a karlalandsliðið í knattspyrnu er fulltrúi Kirgistan í knattspyrnu og er stjórnað af knattspyrnusambandi landsins. Liðið hefur aldrei komist í úrslit heimsmeistaramóts.
Norðurkóreska karlalandsliðið í knattspyrnu

Norðurkóreska karlalandsliðið í knattspyrnu er fulltrúi Norður-Kóreu í knattspyrnu og er stjórnað af knattspyrnusambandi landsins. Liðið hefur tvívegis komist í úrslit heimsmeistaramóts: í Englandi 1966 og Suður-Afríku 2010.
Friðleifur

Friðleifur er íslenskt karlmannsnafn.

Dreifing á Íslandi.
École polytechnique

École polytechnique ("polytechnique", "l'X") er ein virtasta háskólanám Frakklands ("grande école").

Það er frönsk stofnun um æðri menntun og rannsóknir í Palaiseau, suður af París.

Skólinn var stofnaður árið 1794 af stærðfræðingnum Gaspard Monge.
Súrínamska karlalandsliðið í knattspyrnu

Súrínamska karlalandsliðið í knattspyrnu er er fulltrúi Súrínam í knattspyrnu og er stjórnað af knattspyrnusambandi landsins. Súrínam hefur aldrei komist í úrslitakeppni heimsmeistaramóts. Þótt það tilheyri landfræðilega Suður-Ameríku, er landið aðili að CONCACAF, knattspyrnusambands Norður- og Mið-Ameríkuríkja.
Síerraleónska karlalandsliðið í knattspyrnu

Síerra­leónska karlalandsliðið í knattspyrnu er fulltrúi Síerra Leóne í knattspyrnu og er stjórnað af knattspyrnusambandi landsins. Liðið hefur aldrei komist í úrslitakeppni HM en í þrígang keppt í Afríkukeppninni.
Benedikt Gíslason frá Hofteigi

Benedikt Gíslason (21. desember 1894 – 1. október 1989) var íslenskur fræðimaður, bóndi, rithöfundur og skáld. Hann bjó lengst af í Hofteigi á Jökuldal (1928 – 1944) og kenndi sig við þann stað. Hann var í Búnaðarskólanum á Eiðum 1911–1913 og lauk þaðan búfræðiprófi. Síðar skrifaði hann sögu Eiðaskóla. Hann var í fyrsta árgangi Samvinnuskólans veturinn 1918-1919, og útskrifaðist þaðan. Á unglingsárum kynntist hann ættfræðirannsóknum séra Einars Jónssonar en sem fullorðinn maður gaf hann út verk hans Ættir Austfirðinga ásamt fleirum.

Benedikt var bóndi til fimmtugs, og síðar starfaði hann alllengi hjá Framleiðsluráði landbúnaðarins. Hann var afkastamikill rithöfundur seinni hluta ævi sinnar. Hann gaf út ljóðabók 1947, og lítið vísnasafn kom út 1981, en aðrar bækur hans eru af sagnfræðilegum toga.

Hinn 19. nóv. 1921 giftist Benedikt Geirþrúði Bjarnadóttur (30. október 1921 – 8. febrúar 1978). Þau bjuggu fyrst á Egilsstöðum í Vopnafirði þar sem þau áttu fjögur börn, en síðan í Hofteigi þar sem sjö börn bættust við. Þau brugðu búi 1944 og fluttu til Reykjavíkur. Benedikt keypti jörðina Helgavatn í Borgarfirði og síðar jörðina Litladal í Lýtingsstaðahreppi í Skagafirði, en þessar tilraunir til að hefja búskap aftur stóðu stutt.

Fornbókmenntir og saga þjóðarinnar voru Benedikt hjartfólgin viðfangsefni. Hann vildi ekki rengja ritaðar heimildir, heldur leita skýringa á textum þeirra og komast að niðurstöðu um hvernig bæri að túlka þá texta. Hann var kunnugur á söguslóðum Hrafnkelssögu og hélt því fram gagnstætt ríkjandi söguskoðun, að rétt væri þar farið með frásagnir af byggð í Hrafnkelsdal. Nýjasta tækni við könnun á landi hefur nú sannað, að þar hafði Benedikt rétt fyrir sér.

Heimildir.

- Íslenskir samtímamenn.
Kiðafífill

Kiðafífill (fræðiheiti: "Doronicum clusii") er fjölær jurt af körfublómaætt, ættuð frá fjöllum mið-, suður- og suðaustur-Evrópu.

Hann verður um 10 til 20 sm á hæð. Blómgast í júní. Sjaldgæfur í ræktun hérlendis.
Frímann

Frímann er íslenskt karlmannsnafn.

Dreifing á Íslandi.
Brúneiska karlalandsliðið í knattspyrnu

Brúneiska karlalandsliðið í knattspyrnu er fulltrúi Brúnei í knattspyrnu og er stjórnað af knattspyrnusambandi landsins. Liðið hefur aldrei komist í úrslit heimsmeistaramóts.
Suður-Súdanska karlalandsliðið í knattspyrnu

Suður-Súdanska karlalandsliðið í knattspyrnu er fulltrúi Suður-Súdan í knattspyrnu og er stjórnað af knattspyrnusambandi landsins. Liðið hefur aldrei komist í úrslitakeppni HM né í Afríkukeppnina.
Bolafífill

Bolafífill (fræðiheiti: "Doronicum pardalianches") er fjölær jurt af körfublómaætt, ættuð frá Íberíuskaga og mið-Evrópu.

Hann verður tæplega meter á hæð. Hefur verið lengi í ræktun hérlendis.
Trínidadíska karlalandsliðið í knattspyrnu

Trínidadíska karlalandsliðið í knattspyrnu er er fulltrúi Trínidad og Tóbagó í knattspyrnu og er stjórnað af knattspyrnusambandi landsins. Liðið komst í úrslitakeppni HM 2006.
Náttfari (fugl)

Náttfari (fræðiheiti: "Caprimulgus europaeus") er svartbrúnn fugl ættaður víðsvegar í Evrópu og Vestur- og Mið-Asíu en að vetri til er hann í austur- og suðurhluta Afríku og á Indlandi.
Garibaldi (nafn)

Garibaldi er íslenskt karlmannsnafn af ítölskum uppruna.

Dreifing á Íslandi.
Joanne Dabugsii

Joanni Dabugsii ( англ. "Joannie Dabugsiy" ) (  19 nóvembermánuður 1989 ( 19891119 ) ) — Míkrónesískur íþróttamaður, atvinnumaður í körfubolta, leikmaður Sambandsríkja Míkrónesíu, þátttakandi í Míkrónesíubikarnum í körfubolta 2022. Árið 2012 fékk hún BA gráðu í Health Opportunities Program frá College of Micronesia

Tölfræði um frammistöðu fyrir landsliðið.

Framherji kvennalandsliðs Sambandsríkja Míkrónesíu. Sem hluti af landsliði lands síns tók hún þátt í fyrsta opinbera mótinu fyrir kvennalandslið Sambandsríkja Míkrónesíu - Míkrónesíubikarinn undir merkjum FIBA . Dabugsii eyddi að meðaltali 11 mínútur á vellinum og tók 2 fráköst og landsliðið hennar náði fjórða sætinu, tapaði í leiknum um "brons" fyrir Palau liðinu. Sem hluti af liði sínu varð hún elsti leikmaðurinn: Þegar mótið hófst var Dabugsia 32 ára, en meðalaldur leikmanna FSHM landsliðsins var 21 árs .
Doronicum prennii

Doronicum × prennii er fjölær jurt af körfublómaætt, ættuð frá Austurríki.

Hún er blendingur tegundanna Doronicum columnae og Doronicum grandiflorum.
Doronicum conaense

Doronicum conaense er fjölær jurt af körfublómaætt, ættuð frá Tíbet.
Doronicum wendelboi

Doronicum wendelboi er fjölær jurt af körfublómaætt, ættuð frá N-Íran.
Verbúðin

Verbúðin er íslenskir sjónvarpsdramaþættir, skrifaðir af Gísla Erni Garðarssyni, Birni Hlyn Haraldssyni og Mikael Torfasyni og framleiddur af Vesturport í samstarfi við RÚV. Fyrsti þáttur átta hluta seríunnar var frumsýndur á RÚV þann 26. desember 2021.

Yfirlit.

Þættirnir gerast á árunum 1983 til 1991 og fjalla um vinahóp sem kaupir gamlan togara með og byggir lítið sjávarútvegsveldi í þorpi í Vestfjörðum. Allt gengur vel þar til íslenska ríkið byrjar með kvótakerfið sem snýr lífi þeirra á hvolf og leiðir til afbrýðisemi, græðgi og svika.

Framleiðsla.

Þættirnir voru teknir upp árið 2020 í Reykjavík og á Vestfjörðum.

Móttökur.

Samkvæmt könnun hjá "Prósent" horfðu 57% íslendinga á fyrsta þáttinn og gáfu 88% af þeim honum jákvæða dóma. Eftir frumsýningu fyrsta þáttarins gagnrýndi Ásmundur Friðriksson, þingmaður Sjálfstæðisflokksins, þáttinn fyrir lýsingu hans á landsbyggðarfólki.

Verðlaun.

Í september 2021 vann þáttaserían aðalverðlaunin á Series Mania hátíðinni. Í nóvember vann hún dómnefndarverðlaunin á Serielizados Fest á Spáni. Þann 2. febrúar 2022 tilkynnti Nordisk Film &amp; TV Fond að Gísli Örn Gardarsson, Björn Hlynur Haraldsson og Mikael Torfason, rithöfundar Verbúðarinnar, hefðu unnið Nordic TV Drama Screenplay Award árið 2022.
Apis mellifera sahariensis

Apis mellifera sahariensis er ein undirtegund alibýflugna. Útbreiðsla hennar er í N-Afríku (Sahara). Hún er náskyld "Apis mellifera intermissa" frá svipuðu svæði.

Hún er vel aðlöguð að blómgun döðlupálma ("Phoenix dactylifera") og öðrum plöntum Sahara. Almennt er undirtegundin talin mjög friðsöm.
Geirfinnur

Geirfinnur er íslenskt karlmannsnafn.

Dreifing á Íslandi.
Myrk

Myrk var svartmálmshljómsveit úr Reykjavík sem var starfandi á árunum 2000-2004 og gaf út eina plötu í fullri lengd hjá ásamt 2 demóum.
Apis mellifera carnica

Apis mellifera carnica er ein undirtegund alibýflugna. Útbreiðsla hennar var upphaflega í austurhluta Mið-Evrópu (Slóveníu, suðurhluta Austurríkis, og hlutum Króatíu, Bosníu og Herzegóviníu, Svartfjallalandi, Serbíu, Ungverjalandi, Rómaníu, og Búlgaríu. Hún er nefnd eftir Carniola sem var fyrrum hérað í sem nú er Slóvenía.

Hún er líkist mjög "Apis mellifera ligustica", en er svipuð "A. m. mellifera" að stærð. Tungan er mjög löng: 6.5 to 6.7 mm.

Einn af helstu kostum undirtegundarinnar er hve meðfærileg hún er. Einnig ver hún sig vel gegn ýmsum pestum.
Apis mellifera litorea

Apis mellifera litorea er ein undirtegund alibýflugna. Útbreiðsla hennar er á sléttum við strönd Austur-Afríku (frá Kenýa suður til norðurhluta Mósambík).
Hvarfbaugur nyrðri

Hvarfbaugur nyrðri, sem einnig er nefndur Krabbabaugur, er norðlægasta breiddargráða jarðar þar sem sólin getur verið beint yfir. Þetta gerist á sumarsólstöðum, þegar norðurhvel jarðar hallar að sólu að hámarki og sólargangurinn er lengstur. Það nær einnig 90 gráðum undir sjóndeildarhringinn á miðnætti sólar á vetrarsólstöðum, þegar sólargangurinn er stystur.

Þegar sólin er hæst á lofti á jafndægri á hausti og vori stendur sólin í hvirfilpunkti á miðbaug. Þá er hún á miðjum himni og skín beint ofan á hvirfilinn þannig að hvergi er skugga að sjá. Vegna halla jarðmöndulsins um 23,5° er sól í hvirfilpunkti á mismunandi um breiddargráðum eftir því hvenær ársins er.

Breiddargráða er hornrétt mæling á staðsetningu þannig að hornið er 0° við "miðbaug", en 90° við heimskautin. Aðrar mikilvægar breiddargráður eru "hvarfbaugur nyrðri" (einnig nefndur krabbabaugur; sólin í hvirfilpunkti á hádegi, breiddargráða 23°27′ norður) og "hvarfbaugur syðri" (einnig kallaður steingeitarbaugur; sólin í hvirfilpunkti á hádegi, breiddargráða 23°27′ suður); "norðurheimskautsbaugur" (66°33′ norður), og "suðurheimskautsbaugur" (66°33′ suður).

Eingöngu á breiddargráðum á milli hvarfbauganna getur sólin náð hæsta punkti á himni. Eingöngu innan heimskautsbauganna (breiddargráður stærri en 66°33′ til norðurs eða suðurs) er miðnætursól sjáanleg.

Jafngildi Hvarfbaugs nyrðri á suðurhveli er "Hvarfbaugur syðri" (eða Steingeitarbaugur).

Hvarfbaugar geta einnig komið fyrir í samspili stjórnmála og landafræði sem landfræðileg afmörkun. Hvarfbaugur nyrðri er þannig notaður til takmörkunar á gagnkvæmri varnarskyldu Atlantshagsbandalagsins, í stofnsáttamála bandalagsins (grein 6.). Þar eru aðildarríki NATO "ekki skuldbundin" til að koma til varnar öðrum bandalagsríkjum á land- eða hafsvæði "sunnan við Hvarfbaug nyrðri".
Bergþór Másson

Bergþór Másson (fæddur 3. júlí 1995) er íslenskur hlaðvarpsstjórnandi.

Bergþór starfaði um árabil sem umboðsmaður fyrir rapparann Birni og tónlistar dúó-ið ClubDub en lét af störfum í ágúst 2022.

Hlaðvörp.

Skoðanabræður.

Bergþór er annar helmingur hlaðvarpsins Skoðanabræður sem hef notið vinsælda á Íslandi seinustu ár eða alveg frá því að það byrjaði í apríl 2019. Hann stjórnar því ásamt Jóhanni Kristófer, betur þekktur sem Joey Christ en áður hafði Snorri Másson, bróðir Bergþórs stjórnað því með honum. Þeir hafa gefið út yfir 200 þætti. Í þáttunum er farið yfir öll helstu mál í heiminum og oft fengið gesti og rýnt í skoðanir þeirra.

Kraftbirtingarhljómur guðdómsins.

Frá febrúar 2020 til júlí 2021 gaf Bergþór út hlaðvarpið Kraftbirtingarhljómur guðdómsins. Hann hlaut verðlaun fyrir þá sem framlag til íslenska tónlistargeirans. Kraftbirtingarhljómur guðdómsins er nokkurs konar heimild um sögu rapps á Íslandi en gefið út í formi hlaðvarps og finnst á öllum helstu streymisveitum. Gefnir voru út 38 þættir þar sem rætt er við mismunandi rappara í hverjum þætti.

Einkalíf.

Bergþór ólst upp í Reykjavík og gekk í Hagaskóla. Seinna gekk hann í Verzlunarskóla Íslands og tók virkan þátt í félagslífinu þar og starfaði í 12:00 sem er nefnd innan Versló.

.Bergþór er bróðir Snorra Mássonar, fréttamanns á Stöð 2.
Gellir

Gellir er íslenskt karlmannsnafn.

Dreifing á Íslandi.
Gísli

Gísli er íslenskt karlmannsnafn.

Dreifing á Íslandi.
Bottrop

Bottrop er borg í vestur-Þýskalandi í sambandsríkinu Norðurrín-Vestfalía við Rínar–Herne-skurðinn. Hún er hluti af samfelldu þéttbýli í Ruhr

og eru m.a. Essen og Oberhausen nálægt. Íbúar voru um 117.000 árið 2021.

Borgin byggðist upp sem námabær um 1860. Fékk borgarréttindi 1921. Sprengjuárásir voru gerðar á olíugeymslur í borginni í seinni heimsstyrjöld.